लेकिन कहते हैं न कि बुराई में भी अच्छाई छिपी होती है तो यह अच्छा हुआ कि इन घटनाओं ने देश में राष्ट्रवाद और देश भक्ति पर एक ऐसी बहस को जन्म दिया जिसमें केवल बुद्धि जीवी ही नहीं बल्कि आम आदमी भी शामिल हो गया है ।देश के इस बुद्धिजीवी वर्ग ने जो तर्कहीन मुद्दे उठाए,अनजाने में मधुमक्खी के छत्ते को छेड़ दिया।दरअसल पिछले दो सालों में विपक्ष और मीडिया को सरकार के खिलाफ कोई भ्रष्टाचार का मामला अथवा घोटाला नहीं मिला तो इन तर्कहीन मुद्दों को ही परोस दिया।भूल यह हुई कि चूँकि यह मुद्दे आम आदमी से जुड़े थे इसलिए जनमानस आहत हुआ।आज वह जानना चाहता है कि हमारे देश में आखिर कितने प्रतिशत लोग हैं जो गोमांस का सेवन करते हैं (मात्र 20%)–!अवार्ड वापसी अभियान जो देश के बुद्धिजीवी वर्ग द्वारा चलाया गया घोषणा तो बहुत हुई लेकिन कितनों ने लौटाए (मात्र 33) और क्यों यह खोज का विषय है।